सुबह करीब छह बजे वाणिज्य विभाग के कंट्रोल में तैनात रेलकर्मी के पास मोबाइल से किसी राकेश नाम के व्यक्ति ने फोन किया। फोन करने वाले व्यक्ति ने बताया कि रेलवे स्टेशन पर पुल के नीचे बम रखा हुआ है। सूचना पर रेल कर्मचारी के कान खड़े हो गए। उसने आनन-फानन इसकी जानकारी कंट्रोल अधिकारियों को दी। कुछ देर में रेलवे सुरक्षा बल और जीआरपी कंट्रोल तक यह सूचना पहुंच गई। इसके बाद सुरक्षा बलों की टीम सतर्क हो गई। जांच पड़ताल के लिए स्टेशन पर बम डिस्पोजल दस्ता व डाग स्क्वाड बुला लिया गया। रेलवे स्टेशन स्थित आरपीएफ पोस्ट के प्रभारी निरीक्षक रणजीत यादव की देखरेख सभी फुट ओवर ब्रिज, प्लेटफार्म, वेटिंग हाल, एसी लाउंज, टिकट कार्यालय, पार्सल घर, पूछताछ काउंटर, यात्रियों के सामान आदि की जांच कर गहन तलाशी ली गई। लेकिन कोई संदिग्ध व्यक्ति या सामान नहीं मिला। इस मौके एसपी रेलवे पुष्पांजलि देवी भी जीआरपी टीम के साथ पहुंच गई। सुरक्षा बलों के अलावा अन्य संबंधित रेलवे के अधिकारी भी मौके पर पहुंच गए। फिलहाल स्टेशन पर सतर्कता बरती जा रही है। फोन करने वाले व्यक्ति की तलाश भी शुरू कर दी गई है। फोन नंबर का काल डिटेल खंगाला जा रहा